Ericu950/Stoicheia-meter-silver huggingface dataset:
τοιγαροῦν τῷ μὲν εὐχὰς τίθενται τὰς ἀνωτάτω , βεβαιοῦντος ἁπάσας θεοῦ καὶ μηδεμίαν ἀξιώσαντος ἀτελῆ καταλιπεῖν , τῷ δὲ κατ ἔλεον χαρίζονται τὴν ὑπήκοον τάξιν , ἵνα δουλεύῃ τῷ ἀδελφῷ , νομίζοντες , ὅπερ ἐστίν , ἀγαθὸν εἶναι τῷ φαύλῳ τὸ μὴ αὐτεξούσιον .
καὶ εἴ γε ὑπέμεινε τὴν δουλείαν ἄσμενος , δευτερείων ἂν ἠξιοῦτο ὡς ἐν ἄθλοις ἀρετῆς 0 ·
νυνὶ δὲ ἀπαυθαδισάμενος καὶ δραπετεύσας τῆς καλῆς ἐπιστασίας αὑτῷ τε καὶ τοῖς ἀπογόνοις μεγάλων αἴτιος ὀνειδῶν ἐγένετο , ὡς τὸν ἀβίωτον αὐτοῦ βίον ἐστηλιτεῦσθαι πρὸς σαφέστατον ἔλεγχον τοῦ μηδὲν τὴν εὐγένειαν ὠφελεῖν τοὺς ἀναξίους εὐγενείας .
Οὗτοι μὲν οὖν εἰσι τῆς ἐπιλήπτου τάξεως , οὓς ἐξ ἀγαθῶν πονηροὺς γενομένους ὤνησαν μὲν οὐδὲν αἱ πατέρων ἀρεταί , αἱ δ ἐν τῇ ψυχῇ κακίαι μυρία ἔβλαψαν .
ἔχω δ εἰπεῖν ἑτέρους τὴν ἐξ ἐναντίας ἀμείνω τεταγμένους τάξιν , οἷς πρόγονοι μὲν ὑπαίτιοι , ζηλωτὸς δὲ καὶ ἀνάπλεως εὐφημίας ὁ βίος 0 1 .
τοῦ τῶν Ἰουδαίων ἔθνους ὁ πρεσβύτατος γένος μὲν ἦν Χαλδαῖος , πατρὸς δὲ ἀστρονομικοῦ τῶν περὶ τὰ μαθήματα διατριβόντων , οἳ τοὺς ἀστέρας θεοὺς νομίζουσι καὶ τὸν σύμπαντα οὐρανόν τε καὶ κόσμον , παρ οὓς τό τε εὖ καὶ τὸ χεῖρον ἑκάστοις φασὶν ἀποβαίνειν , οὐδὲν ἔξω τῶν αἰσθητῶν αἴτιον ὑπολαμβάνοντες εἶναι .
τούτου δὲ τί ἂν εἴη χαλεπώτερον ἢ μᾶλλον ἀπελέγξαι τὴν ἐν τῇ ψυχῇ δυσγένειαν δυνάμενον δι ἐπιστήμης τῶν πολλῶν καὶ δευτέρων καὶ γενητῶν εἰς ἀνεπιστημοσύνην ἰούσῃ τοῦ ἑνὸς καὶ πρεσβυτάτου καὶ ἀγενήτου καὶ ποιητοῦ τῶν ὅλων καὶ διά τε ταῦτα ἀρίστου καὶ διὰ μυρία ἄλλα , ἃ διὰ μέγεθος ἀνθρώπινος λογισμὸς οὐ χωρεῖ 0 ;
ὧν ἔννοιαν λαβὼν καὶ ἐπιθειάσας καταλείπει μὲν πατρίδα καὶ γενεὰν καὶ πατρῷον οἶκον , εἰδὼς ὅτι μένοντος μὲν αἱ τῆς πολυθέου δόξης ἐγκαταμενοῦσιν ἀπάται ἀνήνυτον κατασκευάζουσαι τὴν τοῦ ἑνὸς εὕρεσιν , ὅς ἐστιν ἀίδιος μόνος καὶ ὅλων πατὴρ νοητῶν τε αὖ καὶ αἰσθητῶν , εἰ δὲ μετανασταίη , μεταναστήσεται καὶ τῆς διανοίας ἡ ἀπάτη μεθαρμοσαμένης τὴν ψευδῆ δόξαν εἰς ἀλήθειαν .
ἅμα δὲ καὶ τὸν πόθον ὃν ἐπόθει γνῶναι τὸ ὂν προσανερρίπισε λόγια χρησθέντα , οἷς ποδηγετούμενος ἐπὶ τὴν τοῦ ἑνὸς ἀοκνοτάτῃ σπουδῇ ζήτησιν ᾔει ·
καὶ οὐ πρότερον ἀνῆκεν ἢ τρανοτέρας λαβεῖν φαντασίας , οὐχὶ τῆς οὐσίας  τοῦτο γὰρ ἀμήχανον  , ἀλλὰ τῆς ὑπάρξεως αὐτοῦ καὶ προνοίας 0 .
διὸ καὶ πιστεῦσαι λέγεται τῷ θεῷ πρῶτος , ἐπειδὴ καὶ πρῶτος ἀκλινῆ καὶ βεβαίαν ἔσχεν ὑπόληψιν , ὡς ἔστιν ἓν αἴτιον τὸ ἀνωτάτω καὶ προνοεῖ τοῦ τε κόσμου καὶ τῶν ἐν αὐτῷ .
κτησάμενος δὲ πίστιν , τὴν τῶν ἀρετῶν βεβαιοτάτην , συνεκτᾶτο καὶ τὰς ἄλλας ἁπάσας , ὡς παρὰ τοῖς ὑποδεξαμένοις νομίζεσθαι βασιλεύς , οὐχὶ ταῖς παρασκευαῖς  ἰδιώτης γὰρ ἦν  , ἀλλὰ τῷ περὶ τὴν ψυχὴν μεγέθει , φρονήματος ὢν βασιλικοῦ .
καὶ δῆτα θεραπεύοντες αὐτὸν διετέλουν ὡς ἄρχοντα ὑπήκοοι τὸ περὶ πάντα μεγαλεῖον τῆς φύσεως αὐτοῦ καταπληττόμενοι τελειοτέρας οὔσης ἢ κατὰ ἄνθρωπον 0 ·
οὐ δὲ γὰρ ὁμιλίαις ἐχρῆτο ταῖς αὐταῖς , ἀλλ ἐπιθειάζων τὰ πολλὰ σεμνοτέραις ·
ὁπότε γοῦν κατασχεθείη , μετέβαλλε πάντα πρὸς τὸ βέλτιον , τὰς ὄψεις , τὴν χρόαν , τὸ μέγεθος , τὰς σχέσεις , τὰς κινήσεις , τὴν φωνήν , τοῦ θείου πνεύματος , ὅπερ ἄνωθεν καταπνευσθὲν εἰσῳκίσατο τῇ ψυχῇ , περιτιθέντος τῷ μὲν σώματι κάλλος ἐξαίρετον , τοῖς δὲ λόγοις πειθώ , τοῖς δ ἀκούουσι σύνεσιν .
ἆρ  οὐκ ἂν εἴποις τὸν μετανάστην τουτονί , τὸν πάντων ἔρημον οἰκείων καὶ φίλων , εὐγενέστατον εἶναι , τῆς πρὸς θεὸν συγγενείας ὀρεχθέντα καὶ σπουδάσαντα μηχανῇ πάσῃ γνώριμον αὐτῷ γενέσθαι καὶ ταχθέντα μὲν τάξιν ἀρίστην τὴν ἐν προφήταις , πιστεύσαντα δὲ μηδενὶ τῶν ἐν γενέσει πρὸ τοῦ ἀγενήτου καὶ πάντων πατρός , καὶ βασιλέα δέ , ὡς ἔφην , παρὰ τοῖς ὑποδεξαμένοις νομισθέντα , μή θ ὅπλοις μή τε στρατιωτικαῖς δυνάμεσιν , ὡς ἐνίοις ἔθος , λαβόντα τὴν ἀρχήν , ἀλλὰ χειροτονίᾳ θεοῦ τοῦ φιλαρέτου τοὺς εὐσεβείας ἐραστὰς αὐτοκρατέσιν ἐξουσίαις γεραίροντος ἐπ ὠφελείᾳ τῶν συντυγχανόντων 0 ;
οὗτος ἅπασιν ἐπηλύταις εὐγενείας ἐστὶ κανών , δυσγένειαν μὲν τὴν ἐξ ἀλλοκότων νόμων καὶ ἐκθέσμων ἐθῶν , ἃ λίθοις καὶ ξύλοις καὶ συνόλως ἀψύχοις ἰσοθέους ἀπένειμε τιμάς , καταλιποῦσι , καλὴν δ ἀποικίαν στειλαμένοις πρὸς ἔμψυχον τῷ ὄντι καὶ ζῶσαν πολιτείαν , ἧς ἔφορος καὶ ἐπίσκοπος ἀλήθεια 0 .
ταύτην τὴν εὐγένειαν οὐ μόνον θεοφιλεῖς ἄνδρες ἀλλὰ καὶ γυναῖκες ἐζήλωσαν , ἀπομαθοῦσαι μὲν ἀμαθίαν τὴν σύντροφον περὶ τιμῆς τῶν χειροκμήτων , παιδευθεῖσαι δὲ τὴν περὶ μοναρχίας ἐπιστήμην , ᾗ μοναρχεῖται ὁ κόσμος .
θάμαρ ἦν τῶν ἀπὸ τῆς Παλαιστίνης Συρίας γύναιον , ἐν οἰκίᾳ καὶ πόλει τραφὲν πολυθέῳ γεμούσῃ ξοάνων καὶ ἀγαλμάτων καὶ συνόλως ἀφιδρυμάτων .
ἀλλ ἐπειδὴ καθάπερ ἐκ σκότους βαθέος ἐδυνήθη βραχεῖαν αὐγὴν ἀληθείας ἰδεῖν , θανάτου κινδύνῳ πρὸς εὐσέβειαν ηὐτομόλησεν ὀλίγα φροντίσασα τοῦ ζῆν , εἰ μὴ μέλλοι καλῶς ζῆν ·
τὸ δὲ καλῶς ἀνέφερεν ἐπ οὐδὲν ἕτερον ἢ τὴν θεραπείαν καὶ ἱκεσίαν τοῦ ἑνὸς αἰτίου 0 .
καίτοι δυσὶν ἀδελφοῖς ἀμφοτέροις πονηροῖς ἐν μέρει γημαμένη , κουριδίῳ μὲν τῷ προτέρῳ , τῷ δ ὑστέρῳ κατ ἐπιδικασίας νόμον , γενεὰν τοῦ προτέρου μὴ καταλιπόντος , ἀλλ ὅμως ἀκηλίδωτον διαφυλάξασα τὸν ἑαυτῆς βίον ἴσχυσε καὶ τῆς προσηκούσης τοῖς ἀγαθοῖς εὐφημίας ἐπιλαχεῖν καὶ τοῖς μετ αὐτὴν ἅπασιν εὐγενείας ἀφορμὴ γενέσθαι .
ἀλλ αὕτη μέν , εἰ καὶ ἀλλόφυλος , ἀλλ οὖν γε ἐλευθέρα καὶ ἐξ ἐλευθέρων καὶ οὐκ ἀσήμων ἴσως 0 1 .
θεράπαιναι δὲ τῶν ὑπὲρ Εὐφράτην ἐν ἐσχατιαῖς τῆς Βαβυλῶνος γεννηθεῖσαι προικίδιαι μὲν ἐδόθησαν γαμουμέναις ταῖς τροφίμαις , ἄξιαι δὲ κριθεῖσαι παρελθεῖν εἰς εὐνὴν ἀνδρὸς σοφοῦ τὸ μὲν πρῶτον ἐκ παλλακίδων εἰς γαμετῶν ὄνομα καὶ σχῆμα παρῆλθον καὶ ἀντὶ θεραπαινίδων ἰσότιμοι ταῖς δεσποίναις ὀλίγου δέω φάναι κατέστησαν ὑπ ἐκείνων , ὅπερ ἦν ἀπιστότατον , πρὸς τὸ αὐτὸ ἀξίωμα παραπεμφθεῖσαι ·
φθόνος γὰρ οὐκ εἰσοικίζεται σοφῶν ψυχαῖς , οὗ μὴ παρόντος κοινοπραγοῦσι τῶν ἀγαθῶν .
οἱ δ ἐκ τούτων νόθοι παῖδες γνησίων οὐδὲν διήνεγκαν , οὐ μόνον παρὰ τῷ γεννήσαντι  θαυμαστὸν γὰρ οὐδέν , εἰ τοῖς μὴ ὁμογαστρίοις ὁ πάντων κοινὸς πατὴρ τὴν αὐτὴν εὔνοιαν παρεῖχεν  , ἀλλὰ καὶ παρὰ ταῖς μητρυιαῖς 0 ·
αἱ μὲν γὰρ τὸ πρὸς προγονοὺς μῖσος ἀναιρούμεναι εἰς ἄλεκτον μεθηρμόσαντο κηδεμονίαν ·
οἱ δὲ προγονοὶ τῇ κατ  ἀντίδοσιν εὐνοίᾳ τὰς μητρυιὰς ὡς φύσει μητέρας ἐξετίμησαν 0 ·
ἀδελφοί τε μέρει ἡμίσει τοῦ γένους νομισθέντες οὐκ ἐφ ἡμισείᾳ στέργειν ἀλλήλους ἠξίωσαν , ἀλλ εἰς τὸ διπλάσιον τὸ τοῦ φιλεῖν καὶ ἀντιφιλεῖσθαι πάθος συναυξήσαντες καὶ τὸ δοκοῦν ὑστερίζειν προσανεπλήρωσαν τοῖς ἐξ ἀμφοῖν γεγονόσιν εἰς ἁρμονίαν καὶ κρᾶσιν ἠθῶν συνδραμεῖν σπουδάσαντες .
τί τοίνυν μεταδοτέον τοῖς ὡς ἴδιον ἀγαθὸν τὸ ἀλλότριον , εὐγένειαν , ὑποδυομένοις 0 ;
οἳ δίχα τῶν εἰρημένων ἐχθροὶ δικαίως ἂν νομισθεῖεν καὶ τοῦ τῶν Ἰουδαίων ἔθνους καὶ τῶν πανταχοῦ πάντων , τοῦ μὲν ὅτι διδόασι τοῖς ὁμοφύλοις ἐκεχειρίαν ὀλιγωρεῖν ὑγιαίνοντος βίου καὶ βεβαίου πεποιθήσει προγονικῆς ἀρετῆς , τῶν δ ὅτι , κ ἂν ἐπ  αὐτὴν φθάσωσιν ἀκρότητα κ αλοκἀγαθίας , οὐδὲν ὠφεληθήσονται διὰ τὸ μὴ τυχεῖν γονέων καὶ πάππων ἀνεπιλήπτων .
ἧς οὐκ οἶδ εἴ τις βλαβερωτέρα γένοιτ ἂν εἰσήγησις , εἰ μή τε τοῖς ἐξ ἀγαθῶν πονηρευομένοις ἐπακολουθήσει τιμωρὸς δίκη μή τε τοῖς ἐκ πονηρῶν ἀγαθοῖς ἕψεται τιμή , τοῦ νόμου δοκιμάζοντος ἕκαστον αὐτὸν ἐφ ἑαυτοῦ καὶ μὴ συγγενῶν ἀρεταῖς ἢ κακίαις ἐπαινοῦντος ἢ κολάζοντος .
τῶν μὲν οὖν διὰ τοῦ προφήτου Μωυσέως λογίων τρεῖς ἰδέας εἶναι συμβέβηκε , τὴν μὲν περὶ κοσμοποιίας , τὴν δὲ ἱστορικήν , τὴν δὲ τρίτην νομοθετικήν .
ἡ μὲν οὖν κοσμοποιία παγκάλως πᾶσα καὶ θεοπρεπῶς μεμήνυται , λαβοῦσα τὴν ἀρχὴν ἀπὸ γενέσεως οὐρανοῦ καὶ λήξασα εἰς ἀνθρώπου κατασκευήν ·
ὁ μὲν γὰρ ἀφθάρτων τελειότατος , ὁ δὲ θνητῶν 0 1 2 .
ἀθάνατα δὲ καὶ θνητὰ ἐν γενέσει συνυφαίνων ὁ ποιητὴς εἰργάσατο τὸν κόσμον , τὰ μὲν  γενόμενα  ὡς ἡγεμονικά , τὰ δ ὡς ὑπήκοα  καὶ  γενησόμενα 0 1 .
τὸ δὲ ἱστορικὸν μέρος ἀναγραφὴ βίων ἐστὶ σπουδαίων καὶ πονηρῶν καὶ τὰ ὁρισθέντα ἑκατέροις ἐπιτίμια καὶ γέρα ἐν ἑκάσταις γενεαῖς .
τοῦ δὲ νομοθετικοῦ τὸ μὲν καθολικωτέραν ὑπόθεσιν ἔχει , τὸ δ ἕτερον τῶν κατὰ μέρος νομίμων εἰσὶν ἐντολαί ·
κεφάλαια μὲν δέκα , ἅπερ λέγεται κεχρησμῳδῆσθαι οὐ δι ἑρμηνέως ἀλλ ἐν τῷ ὑψώματι τοῦ ἀέρος σχηματιζόμενα καὶ ἄρθρωσιν ἔχοντα λογικήν , τὰ δ ἄλλα τὰ κατ εἶδος  μέρη  διὰ τοῦ προφήτου θεσπισθέντα 0 1 .
περὶ ὧν ἁπάντων ὅσα καιρὸς ἐν ταῖς προτέραις συντάξεσι διεξελθὼν καὶ προσέτι τῶν ἀρετῶν ἃς ἀπένειμεν εἰρήνῃ τε καὶ πολέμῳ μέτειμι κατὰ τὸ ἀκόλουθον ἐπὶ τὰ προτεθέντα καὶ τοῖς ἀγαθοῖς ἆθλα καὶ τοῖς πονηροῖς ἐπιτίμια 0 .
συνασκήσας γὰρ ὑφηγήσεσι καὶ προτροπαῖς μαλακωτέραις καὶ πάλιν ἐπανατάσεσι καὶ νουθεσίαις ἐμβριθεστέραις τοὺς κατ αὐτὸν πολιτευομένους ἐκάλεσεν εἰς τὴν ὧν ἐπαιδεύθησαν ἐπίδειξιν ·
οἱ δὲ παρελθόντες ὥσπερ εἰς ἱερὸν ἀγῶνα γυμνὴν τὴν ἑαυτῶν προαίρεσιν ἀνέφηναν εἰς ἐναργέστατον ἔλεγχον τῆς ἀληθείας 0 .
εἶτα οἱ μὲν ἀθληταὶ τῷ ὄντι ἀρετῆς ἀνευρίσκοντο μὴ ψεύσαντες τῆς ἐπ αὐτοῖς χρηστῆς ἐλπίδος τοὺς ἀλείπτας νόμους , οἱ δὲ ἄνανδροι καὶ ἀγεννεῖς ὑπὸ τῆς ἐμφύτου μαλακίας τὰς ψυχάς , πρὶν ἢ δυνατώτερόν τι ἀντιβιάσασθαι , προκαταπίπτοντες αἰσχύνη καὶ γέλως θεατῶν ἐγίνοντο .
δι  ἣν αἰτίαν οἱ μὲν βραβείων καὶ κηρυγμάτων καὶ τῶν ἄλλων ὅσα νικῶσι δίδοται μετελάμβανον , οἱ δὲ οὐκ ἀστεφάνωτοι μόνον ἀπῄεσαν , ἀλλὰ καὶ ἧτταν ἐπονείδιστον ἐνδεξάμενοι τῶν ἐν τοῖς γυμνικοῖς ἀγῶσιν ἀργαλεωτέραν 0 ·
ἐκεῖ μὲν γὰρ ἀθλητῶν σώματα κλίνεται ῥᾳδίως ὀρθοῦσθαι δυνάμενα , ἐνταῦθα δὲ ὅλοι βίοι πίπτουσιν , οὓς ἅπαξ ἀνατραπέντας μόλις ἔστιν ἀνεγεῖραι .
τῆς δὲ προνομίας καὶ τιμῆς καὶ τ οὐναντίον κολάσεως τάξεις ἐναρμονίους ὑφηγεῖται , κατ ἄνδρας , κατ οἴκους , κατὰ πόλεις , κατὰ χώρας καὶ ἔθνη , κατὰ κλίματα γῆς μεγάλα .
πρότερον δ ἐρευνητέον τὰ ἐπὶ τιμαῖς , ἐπειδὴ καὶ λυσιτελέστερα καὶ ἡδίω πρὸς ἀκρόασιν , ἀρχὴν λαμβάνοντας τὴν ἀφ ἑνὸς ἑκάστου τῶν ἐν μέρει 0 .
φασὶ τὸν παλαιὸν ἐκεῖνον Τριπτόλεμον Ἕλληνες ἀρθέντα μετέωρον ἐπὶ πτηνῶν δρακόντων τὸν τοῦ σίτου καρπὸν εἰς ἅπασαν τὴν γῆν κατασπείρειν , ἀντὶ βαλανηφαγίας ἵν  ἔχῃ τὸ ἀνθρώπων γένος ἥμερον καὶ ὠφέλιμον καὶ ἡδίστην τροφήν .
τοῦτο μὲν οὖν ὥσπερ πολλὰ καὶ ἄλλα τοῖς εἰωθόσι τερατεύεσθαι μύθου πλάσμα ὂν ἀπολελείφθω σοφιστείαν πρὸ σοφίας καὶ γοητείαν πρὸ ἀληθείας ἐπιτετηδευκόσιν 0 .
ἐξ ἀρχῆς γὰρ ἅμα τῇ πρώτῃ γενέσει τῶν ὅλων ὁ θεὸς προευτρεπίσατο τὰ ἐπιτήδεια πᾶσι τοῖς ζῴοις ἐκ γῆς ἀνείς , καὶ μάλιστα τῷ γένει τῷ ἀνθρώπων , ᾧ τὴν ἐφ ἅπασι τοῖς γηγενέσιν ἡγεμονίαν ἐχαρίζετο .
τῶν γὰρ θείων ἔργων οὐδὲν ὀψίγονον , ἀλλὰ καὶ ὅσα τέχναις καὶ ἐπιμελείαις ὕστερον τελειοῦσθαι δοκεῖ , πάντως ἡμίεργα προϋπόκειται προμηθείᾳ φύσεως , ὡς μὴ ἀπὸ σκοποῦ τὰς μαθήσεις ἀναμνήσεις εἶναι λέγεσθαι 0 .
ταῦτα μὲν οὖν ὑπερκείσθω ·
τὴν δ ἀναγκαιοτάτην σπορὰν ἐπισκεπτέον , ἣν ὁ ποιητὴς ἐν ἀρετώσῃ χώρᾳ κατέσπειρε , λογικῇ ψυχῇ .
ταύτης δ ὁ πρῶτος σπόρος ἐστὶν ἐλπίς , ἡ πηγὴ τῶν βίων .
ἐλπίδι μὲν γὰρ κέρδους ὁ χρηματιστὴς ἐπαποδύεται πολυτρόποις ἰδέαις πορισμῶν , ἐλπίδι δ ὁ ναύκληρος εὐπλοίας περαιοῦται τὰ μακρὰ πελάγη ·
ἐλπίδι δόξης καὶ ὁ φιλότιμος αἱρεῖται πολιτείαν καὶ κοινῶν πραγμάτων ἐπιμέλειαν ·
δι  ἐλπίδα βραβείων καὶ στεφάνων καὶ οἱ τῶν σωμάτων ἀσκηταὶ τοὺς γυμνικοὺς ἀγῶνας διαθλοῦσιν ·
ἐλπὶς εὐδαιμονίας καὶ τοὺς ἀρετῆς ζηλωτὰς ἐπαίρει φιλοσοφεῖν , ὡς ταύτῃ δυνησομένους καὶ τὴν τῶν ὄντων φύσιν ἰδεῖν καὶ δρᾶσαι τὰ ἀκόλουθα πρὸς τὴν τῶν ἀρίστων βίων θεωρητικοῦ τε καὶ πρακτικοῦ τελείωσιν , ὧν ὁ τυχὼν εὐθύς ἐστιν εὐδαίμων .
ἔνιοι μὲν οὖν τὰ ἐλπίδος σπέρματα ἢ ὡς πολέμιοι τὰς ἐν τῇ ψυχῇ κακίας ζωπυρήσαντες ἐνέπρησαν ἢ ὡς ἀμελεῖς τέχνης τῆς γεωργικῆς ὑπὸ ῥᾳθυμίας διέφθειραν 0 .
εἰσὶ δ οἳ καὶ δόξαντες ἐπιμελεῖσθαι , φιλαυτίαν πρὸ εὐσεβείας ἀσπασάμενοι , τὰς αἰτίας τῶν κατορθωμάτων ἀνέθηκαν ἑαυτοῖς .
ὑπαίτιοι δὲ πάντες οὗτοι 0 ·
μόνος δ ἀποδοχῆς ἄξιος ὁ ἀναθεὶς τὴν ἐλπίδα θεῷ καὶ ὡς αἰτίῳ τῆς γενέσεως αὐτῆς καὶ ὡς ἀσινῆ καὶ ἀδιάφθορον ἱκανῷ μόνῳ διαφυλάξαι 0 .
τί οὖν ἆθλον πρόκειται τῷ στεφανωθέντι τὸν ἀγῶνα τοῦτον ;
τὸ μικτὸν ἐκ θνητῆς καὶ ἀθανάτου φύσεως ζῷον , ὁ ἄνθρωπος , οὔ θ ὁ αὐτὸς οὔ θ ἕτερος ὢν τοῦ λαβόντος 0 .
τοῦτον Χαλδαῖοι μὲν προσονομάζουσιν Ἐνώς , εἰς δ Ἑλλάδα γλῶτταν μεταληφθείς ἐστιν ἄνθρωπος , τὸ κοινὸν ὄνομα τοῦ γένους ἴδιον λαβών , ἆθλον ἐξαίρετον , ὡς δέον μηδένα νομίζεσθαι τὸ παράπαν ἄνθρωπον , ὃς ἂν μὴ ἐπὶ θεὸν ἐλπίζῃ 0 .
μετὰ δὲ τὴν ἐλπίδος νίκην ἀγὼν δεύτερός ἐστιν , ἐν ᾧ μετάνοια ἀγωνίζεται τῆς μὲν ἀτρέπτου καὶ ἀμεταβλήτου καὶ ἀεὶ κατὰ τ αὐτὰ καὶ ὡσαύτως ἐχούσης φύσεως ἀμοιρήσασα , ζήλῳ δὲ καὶ ἔρωτι τοῦ βελτίονος ἐξαίφνης κατασχεθεῖσα καὶ σπεύδουσα καταλιπεῖν μὲν τὴν σύντροφον πλεονεξίαν καὶ ἀδικίαν , μεθορμίσασθαι δὲ πρὸς σωφροσύνην καὶ δικαιοσύνην καὶ τὰς ἄλλας ἀρετάς .
ἆθλα καὶ ταύτῃ προτίθεται διττὰ ἐπὶ διττοῖς κατορθώμασιν , ἀπολείψει μὲν αἰσχρῶν , αἱρέσει δὲ τῶν καλλίστων .
τὰ δ ἆθλα ἀποικία καὶ μόνωσις 0 ·
φησὶ γὰρ ἐπὶ τοῦ τὰς μὲν σώματος νεωτεροποιίας ἀποδράντος , αὐτομολήσαντος δὲ πρὸς ψυχήν ·
„ οὐχ εὑρίσκετο , διότι μετέθηκεν αὐτὸν ὁ θεός “  Gen .
αἰνίττεται δὲ ἐναργῶς διὰ μὲν τῆς μεταθέσεως τὴν ἀποικίαν , διὰ δὲ τοῦ μὴ εὑρίσκεσθαι τὴν μόνωσιν ·
καὶ σφόδρα οἰκείως 0 ·
εἰ γὰρ τῷ ὄντι ἄνθρωπος καταπεφρόνηκεν ἡδονῶν καὶ ἐπιθυμιῶν καὶ ἐπάνω τῶν παθῶν ἀψευδῶς ἔγνωκεν ἵστασθαι ,  πρὸς  μετανάστασιν εὐτρεπιζέσθω φεύγων ἀμεταστρεπτὶ καὶ οἶκον καὶ πατρίδα καὶ συγγενεῖς καὶ φίλους .
ὁλκὸν γὰρ ἡ συνήθεια , ὡς δέος εἶναι , μὴ καταμείνας ἁλῷ τοσούτοις ἐν κύκλῳ φίλτροις ἀποληφθείς , ὧν αἱ φαντασίαι τὴν ἐγγενομένην ἡσυχίαν τῶν αἰσχρῶν ἐπιτηδευμάτων πάλιν ἀνακινήσουσι καὶ μνήμας ἐναύλους , ὧν ἐπιλελῆσθαι καλὸν ἦν , ἐνεργάσονται 0 .
πολλοὶ γοῦν ἀποδημίαις ἐσωφρονίσθησαν , ἔρωτας ἐκμανεῖς καὶ λελυττηκότας θεραπευθέντες , οὐκέτι τῆς ὄψεως χορηγεῖν δυναμένης τῷ πάθει τῆς ἡδονῆς τὰ εἴδωλα ·
τῇ γὰρ διαζεύξει κατὰ κενοῦ βαίνειν ἀνάγκη , μηκέτι παρόντος ὑφ οὗ διερεθισθήσεται 0 .
κ ἂν μεταναστῇ μέντοι , τοὺς τῶν πολλῶν θιάσους ἐκτρεπέσθω μόνωσιν ἀσπαζόμενος ·
πέφυκε γὰρ καὶ ἐπὶ τῆς ἀλλοδαπῆς ὅμοια τοῖς οἴκοι δίκτυα , οἷς ἀνάγκη περιπείρεσθαι τοὺς ἀπροοράτως ἔχοντας καὶ ταῖς τῶν πολλῶν χαίροντας ὁμιλίαις 0 ·
ὅ τι γὰρ ἄτακτον , ἄκοσμον , πλημμελές , ὑπαίτιον , τοῦτο ὄχλος ἐστί , μεθ οὗ φέρεσθαι τῷ νῦν πρῶτον μετοικισαμένῳ πρὸς ἀρετὴν ἀλυσιτελέστατον 0 .
ὡς γὰρ τοῖς ἐκ νόσου μακρᾶς ἀρχομένοις ἀναλαμβάνειν εὐάλωτά πώς ἐστι τὰ σώματα μήπω πρὸς ἰσχὺν παγέντα κραταιοτέραν , οὕτως καὶ οἷς ἡ ψυχὴ νῦν πρῶτον ὑγιάζεται πλαδῶσιν οἱ νοεροὶ τόνοι καὶ κραδαίνονται , ὡς δέος εἶναι , μὴ πάλιν ἐξορμήσῃ τὸ πάθος , ὃ πέφυκεν ἐκ τῆς τῶν εἰκαιοτέρων συνδιαιτήσεως ἀνερεθίζεσθαι .
μετὰ δὲ τοὺς μετανοίας ἀγῶνας τρίτα ἆθλα τίθεται δικαιοσύνης , ἧς ὁ μεταποιησάμενος λαμβάνει γέρα διττά , τὸ μὲν σωτήριον ἐν κοινῇ φθορᾷ , τὸ δὲ ταμίαν καὶ φύλακα γενέσθαι ἐξ ἑκάστης ζῴων ἰδέας ἡρμοσμένων ζυγάδην εἰς δευτέραν γένεσιν ἀντὶ τῆς ἀπολλυμένης 0 .
ἠξίωσε γὰρ ὁ ποιητὴς τὸν αὐτὸν καὶ τέλος γενέσθαι τῆς κατακρίτου γενεᾶς καὶ ἀρχὴν τῆς ἀνυπαιτίου , διδάσκων τοὺς ἀπρονόητον εἶναι τὸν κόσμον λέγοντας ἔργοις , οὐ ῥήμασιν , ὅτι καθ ὃν εἰσηγήσατο νόμον ἐν τῇ φύσει τῶν ὅλων αἱ σύμπασαι μυριάδες τῶν ἀνθρώπων μετὰ ἀδικίας ζήσασαι ἑνὸς ἀνδρὸς οὐκ ἄξιαι δικαιοσύνῃ συμβιοῦντος 0 .
τοῦτον Ἕλληνες μὲν Δευκαλίωνα , Χαλδαῖοι δὲ Νῶε ἐπονομάζουσιν , ἐφ οὗ τὸν μέγαν κατακλυσμὸν συνέβη γενέσθαι 0 .
μετὰ δὲ τὴν τριάδα ταύτην ἑτέρα τριὰς ὁσιωτέρα καὶ θεοφιλεστέρα γίνεται μιᾶς συγγενείας ·
πατὴρ γὰρ καὶ υἱὸς καὶ υἱωνὸς ἐπὶ τὸ αὐτὸ τέλος ἔσπευσαν τοῦ βίου τὸ τῷ ποιητῇ καὶ πατρὶ τῶν ὅλων εὐαρεστῆσαι , καταφρονήσαντες μὲν ὧν θαυμάζουσιν οἱ πολλοί , δόξης καὶ πλούτου καὶ ἡδονῆς , γελάσαντες δὲ καὶ τῦφον , ὃς ἐκ ψευσμάτων ἀεὶ συνυφαίνεται καὶ καταποικίλλεται πρὸς ἀπάτην τῶν ὁρώνταν .
οὗτός ἐστιν ὁ γόης , ὁ τὰ ἄψυχα θεοπλαστῶν , ὁ μέγας καὶ δυσάλωτος ἐπιτειχισμός , οὗ τοῖς σοφίσμασι καὶ στρατηγήμασι πᾶσα πόλις δελεάζεται προκαταλαμβάνοντος τὰς τῶν νέων ψυχάς ·
εἰσοικισάμενος γὰρ ἐκ πρώτης ἡλικίας ἄχρι γήρως ἐνίδρυται , πλὴν οἷς ἂν ὁ θεὸς αὐγὴν ἐπιλάμψῃ τῆς ἀληθείας ·
ἀληθείᾳ δὲ τῦφος ἀντίπαλον , ὃς μόλις μὲν ἀλλ οὖν κραταιοτέρᾳ δυνάμει νικηθεὶς ὑπεξίσταται 0 1 .
τουτὶ δὲ τὸ γένος ἀριθμῷ μέν ἐστιν ὀλίγον , δυνάμει δὲ πολὺ καὶ μέγιστον , ὡς μη δ ἅπαντα τὸν τῆς γῆς κύκλον αὐτὸ χωρεῖν δύνασθαι , φθάνειν δ εἰς οὐρανόν ·
ἱμέρῳ γὰρ τοῦ θεωρεῖν καὶ τοῖς θείοις ἀεὶ συνεῖναι κατεσχημένον ἀλέκτῳ , τὴν ὁρατὴν ὅταν ἅπασαν φύσιν διερευνήσῃ καὶ διεξέλθῃ , πρὸς τὴν ἀσώματον καὶ νοητὴν εὐθὺς μέτεισιν , οὐδεμίαν τῶν αἰσθήσεων ἐπαγόμενον , ἀλλ ὅσον μὲν τῆς ψυχῆς ἄλογον μεθιέμενον , τῷ δ ὃ κέκληται νοῦς καὶ λογισμὸς μόνῳ προσχρώμενον 0 1 2 .
ὁ ὁμὲν οὖν ἡγεμὼν τῆς θεοφιλοῦς δόξης , ὁ ὁπρῶτος ἐκ τύφου μεθορμισάμενος πρὸς ἀλήθειαν , διδακτικῇ χρησάμενος ἀρετῇ πρὸς τελείωσιν , ἆθλον αἴρεται τὴν πρὸς θεὸν πίστιν ·
τῷ δὲ κατ εὐμοιρίαν φύσεως αὐτήκοον καὶ αὐτομαθῆ καὶ αὐτοδίδακτον κτησαμένῳ τὴν ἀρετὴν βραβεῖον ἀναδίδοται χαρά ·
τοῦ δ ἀσκητοῦ καὶ πόνοις ἀτρύτοις καὶ ἀκαμπέσι περιποιησαμένου τὸ καλὸν ὁ στέφανός ἐστιν ὅρασις θεοῦ .
τοῦ δὲ πιστεύειν θεῷ καὶ διὰ παντὸς τοῦ βίου χαίρειν καὶ ὁρᾶν ἀεὶ τὸ ὂν τί ἂν ὠφελιμώτερον ἢ σεμνότερον ἐπινοήσειέ τις ;
ἐπαυγασώμεθα δ αὐτῶν ἕκαστον ἀκριβέστερον , μὴ τοῖς ὀνόμασι παραχθέντες , ἀλλὰ διακύψαντες εἴσω καὶ ταῖς διανοίαις ἐμβαθύναντες .
ὁ μὲν τοίνυν ἀψευδῶς πιστεύσας θεῷ τὴν ἐν τοῖς ἄλλοις ὅσα γενητὰ καὶ φθαρτὰ κατείληφεν ἀπιστίαν , ἀρξάμενος ἀπὸ τῶν ἐν αὐτῷ μέγα πνεόντων , λογισμοῦ τε καὶ αἰσθήσεως ·
ἑκατέρῳ γὰρ ἴδιον συνέδριον καὶ δικαστήριον προσκεκλήρωται , τῷ μὲν εἰς τὴν τῶν νοητῶν ἐπίσκεψιν , οὗ τέλος ἀλήθεια , τῇ δὲ εἰς τὴν τῶν ὁρατῶν , οὗ τέλος δόξα 0 .
τὸ μὲν οὖν ἀνίδρυτον καὶ πεπλανημένον τῆς δόξης ἐνθένδε δῆλον 0 ·
εἰκόσι γὰρ καὶ πιθανοῖς ἐφορμεῖ ·
πᾶσα δὲ εἰκὼν ὁμοιότητι εὐπαραγώγῳ ψεύδεται τὸ ἀρχέτυπον .
ὅ τε ἡγεμὼν αἰσθήσεως λογισμὸς τὰς κρίσεις οἰόμενος ἀνῆφθαι τῶν νοητῶν καὶ κατὰ τὰ αὐτὰ καὶ ὡσαύτως ἐχόντων ἁλίσκεται περὶ πολλὰ κηραίνων ·
ὅταν γὰρ μυρίοις οὖσι τοῖς κατὰ μέρος ποιῆται τὰς προσβολάς , ἀδυνατεῖ καὶ ἐξασθενεῖ καὶ ἀπαγορεύει καθάπερ ἀθλητὴς ὑπὸ ῥώμης δυνατωτέρας ἐκτραχηλιζόμενος 0 .
ὅτῳ δ ἐξεγένετο πάντα μὲν σώματα πάντα δ ἀσώματα ὑπεριδεῖν καὶ ὑπερκῦψαι , μόνῳ δ ἐπερείσασθαι καὶ στηρίσασθαι θεῷ μετ ἰσχυρογνώμονος λογισμοῦ καὶ ἀκλινοῦς καὶ βεβαιοτάτης πίστεως , εὐδαίμων καὶ τρισμακάριος οὗτος ὡς ἀληθῶς 0 .
μετὰ πίστιν πρ οὔκειτο τῷ περιπεποιημένῳ τὴν ἀρετὴν ἐκ φύσεως ἀκονιτὶ καὶ νικηφορήσαντι χαρὰ τὸ ἆθλον ·
ὠνομάσθη γάρ , ὡς μὲν ἂν εἴποιεν Ἕλληνες , γέλως , ὡς δὲ Χαλδαῖοι προσονομάζουσιν , Ἰσαάκ ·
γέλως δὲ σημεῖον ἐπὶ τοῦ σώματος φανερὸν ἀφανοῦς τῆς κατὰ διάνοιαν χαρᾶς ἐστι .
χαρὰν δὲ τῶν εὐπαθειῶν ἀρίστην καὶ καλλίστην εἶναι συμβέβηκεν , ὑφ ἧς ὅλη δι ὅλων εὐθυμίας ἡ ψυχὴ καταπίμπλαται , γεγηθυῖα μὲν ἐπὶ τῷ πατρὶ καὶ ποιητῇ τῶν συμπάντων θεῷ , γεγηθυῖα δὲ καὶ ἐπὶ τοῖς ἄνευ κακίας δρωμένοις , κ ἂν μὴ τυγχάνῃ καθ ἡδονὴν ὄντα , ὡς καλῶς γινομένοις καὶ ἐπὶ τῇ τῶν ὅλων διαμονῇ 0 .
καθάπερ γὰρ ἰατρὸς μὲν ἐν ταῖς μεγάλαις καὶ ἐπισφαλέσι νόσοις ἔστιν ὅτε μέρη σωμάτων ἀφαιρεῖ στοχαζόμενος τῆς τοῦ λοιποῦ σώματος ὑγείας , κυβερνήτης δὲ χειμώνων ἐπιγινομένων ἀποφορτίζεται προνοίᾳ τῆς τῶν ἐμπλεόντων σωτηρίας , καὶ μέμψις οὔ τε τῷ ἰατρῷ τῆς πηρώσεως οὔ τε τῷ κυβερνήτῃ τῆς ἀποβολῆς ἕπεται , τ οὐναντίον δὲ ἔπαινος ἑκατέρῳ τὸ συμφέρον πρὸ τοῦ ἡδέος ἰδόντι καὶ κατορθώσαντι , τὸν αὐτὸν τρόπον καὶ τὴν τῶν ὅλων φύσιν ἀεὶ θαυμαστέον καὶ τοῖς ἐν τῷ κόσμῳ πραττομένοις ἅπασιν ἄνευ τῆς ἑκουσίου κακίας εὐαρεστητέον ἐξετάζοντας , οὐκ εἴ τι μὴ καθ ἡδονὴν ἰδίαν συμβέβηκεν , ἀλλ εἰ τρόπον εὐνόμου πόλεως ὁ κόσμος ἡνιοχεῖταί τε καὶ κυβερνᾶται σωτηρίως 0 .
μακάριος οὖν καὶ οὗτος οὐχ ἧττον τοῦ προτέρου , συννοίας καὶ κατηφείας ἀμέτοχος ὤν , ἄλυπόν τε καὶ ἄφοβον ζωὴν καρπούμενος , αὐστηροῦ καὶ αὐχμηροῦ βίου μη δ ὄναρ προσαψάμενος διὰ τὸ πάντα τόπον τῆς ψυχῆς αὐτοῦ χαρᾷ προκατέχεσθαι 0 .
μετὰ τὸν αὐτομαθῆ δὲ καὶ πλουσίᾳ χρησάμενον τῇ φύσει τρίτος ὁ ἀσκητὴς τελειοῦται λαμβάνων γέρας ἐξαίρετον ὅρασιν θεοῦ .
πάντων γὰρ τῶν κατὰ τὸν ἀνθρώπινον βίον ἐφαψάμενος καὶ πᾶσιν ἐνομιλήσας οὐ παρέργως καὶ μηδένα πόνον ἢ κίνδυνον παρελθών , εἴ πως δυνηθείη τὴν ἀξιέραστον ἀλήθειαν ἰχνηλατῆσαι , παρὰ τῷ θνητῷ γένει πολὺν ζόφον ἀνεύρισκε κατὰ γῆν καὶ ὕδωρ καὶ ἀέρα καὶ αἰθέρα ·
καὶ γὰρ ὁ αἰθὴρ καὶ ὁ σύμπας οὐρανὸς νυκτὸς αὐτῷ παρεῖχε φαντασίαν , ἐπειδὴ πᾶσα ἡ αἰσθητὴ φύσις ἀόριστος 0 ·
τὸ δ ἀόριστον ἀδελφὸν σκότους καὶ συγγενές 0 .
καταμύσας οὖν τὸ τῆς ψυχῆς ὄμμα τὸν ἔμπροσθεν αἰῶνα τοῖς συνεχέσιν ἄθλοις μόλις ἤρξατο διοίγνυσθαι καὶ τὴν ἐπισκιάσασαν διακρίνειν καὶ ἀποβάλλειν ἀχλύν ·
καθαρωτέρα γὰρ αἰθέρος ἀσώματος ἐξαίφνης ἐπιλάμψασα αὐγὴ τὸν νοητὸν κόσμον ἀνέφηνεν ἡνιοχούμενον .
ὁ δ ἡνίοχος ἀκράτῳ φέγγει περιλαμπόμενος ἐν κύκλῳ δυσόρατος καὶ δυστόπαστος ἦν , ταῖς μαρμαρυγαῖς τῆς ὄψεως ἀμυδρουμένης ·
ἡ δέ , καίτοι πολλοῦ ῥέοντος εἰς αὐτὴν πυρός , ἀντεῖχεν ἔρωτι ἐκτόπῳ τοῦ θεάσασθαι .
γνήσιον δὲ ἵμερον καὶ πόθον ἰδὼν ὁ πατὴρ καὶ σωτὴρ ἠλέησε καὶ κράτος δοὺς τῇ τῆς ὄψεως προσβολῇ τῆς ἑαυτοῦ θέας οὐκ ἐφθόνησε , καθ ὅσον οἷόν τε ἦν χωρῆσαι γενητὴν καὶ θνητὴν φύσιν , οὐχὶ τῆς ὅ ἐστιν ἐμφαινούσης , ἀλλὰ τῆς ὅτι ἔστιν .
ἐκεῖνο μὲν γάρ , ὃ καὶ ἀγαθοῦ κρεῖττον καὶ μονάδος πρεσβύτερον καὶ ἑνὸς εἱλικρινέστερον , ἀμήχανον ὑφ ἑτέρου θεωρεῖσθαί τινος , διότι μόνῳ θέμις αὐτῷ ὑφ ἑαυτοῦ καταλαμβάνεσθαι 0 1 .
τὸ δ ὅτι ἔστιν , ὑπάρξεως ὄνομα καταληπτὸν ὄν , ἢ οὐ πάντες ἢ οὐχ ὁδῷ τῇ βελτίονι καταλαμβάνουσιν 0 ·
ἀλλ  οἱ μὲν ἄντικρυς ἀπεφήναντο μη δ ὅλως εἶναι τὸ θεῖον , οἱ δὲ ἐνεδοίασαν ἐπαμφοτερίσαντες ὡς οὐκ ἔχοντες εἰπεῖν , εἴ τε ἔστιν εἴ τε μή , οἱ δὲ καὶ ἔθει μᾶλλον ἢ λογισμῷ τὰς περὶ ὑπάρξεως θεοῦ κομίσαντες ἐννοίας παρὰ τῶν τρεφόντων ἔδοξαν εὐστόχως εὐσεβεῖν δεισιδαιμονίᾳ τὴν εὐσέβειαν χαράξαντες 0 .
εἰ δέ τινες καὶ δι ἐπιστήμης ἴσχυσαν φαντασιωθῆναι τὸν ποιητὴν καὶ ἡγεμόνα τοῦ παντός , τὸ λεγόμενον δὴ τοῦτο κάτωθεν ἄνω προῆλθον .
ὥσπερ γὰρ εἰς εὔνομον πόλιν τόνδε τὸν κόσμον παρελθόντες καὶ θεασάμενοι γῆν μὲν ἀρετῶσαν ὀρεινὴν καὶ πεδιάδα , σπαρτῶν καὶ δένδρων καὶ καρπῶν ἔτι δὲ καὶ παντοίων ζῴων ἀνάπλεων , ἐπὶ δ αὐτῆς ἀνακεχυμένα πελάγη καὶ λίμνας καὶ ποταμοὺς αὐθιγενεῖς τε καὶ χειμάρρους , καὶ ἀέρος καὶ πνευμάτων εὐκρασίας , καὶ τῶν ἐτησίων ὡρῶν τὰς ἐναρμονίους μεταβολάς , καὶ ἐπὶ πᾶσιν ἥλιον καὶ σελήνην πλάνητάς τε καὶ ἀπλανεῖς ἀστέρας καὶ τὸν σύμπαντα οὐρανὸν ἐν τάξεσι μετὰ τῆς οἰκείας στρατιᾶς ἡρμοσμένον , κόσμον ἀληθινὸν ἐν κόσμῳ περιπολοῦντα , θαυμάσαντες καὶ καταπλαγέντες εἰς ἔννοιαν ἦλθον ἀκόλουθον τοῖς φανεῖσιν , ὅτι ἄρα τοσαῦτα κάλλη καὶ οὕτως ὑπερβάλλουσα τάξις οὐκ ἀπαυτοματισθέντα γέγονεν , ἀλλ  ὑπό τινος δημιουργοῦ κοσμοποιοῦ , καὶ ὅτι πρόνοιαν ἀναγκαῖον εἶναι 0 ·
νόμος γὰρ φύσεως ἐπιμελεῖσθαι τὸ πεποιηκὸς τοῦ γεγονότος 0 .
ἀλλ  οὗτοί γε οἱ θεσπέσιοι καὶ τῶν ἄλλων διενηνοχότες , ὅπερ ἔφην , κάτωθεν ἄνω προῆλθον οἷα διά τινος οὐρανίου κλίμακος , ἀπὸ τῶν ἔργων εἰκότι λογισμῷ στοχασάμενοι τὸν δημιουργόν 0 .
εἰ δέ τινες ἐδυνήθησαν αὐτὸν ἐξ ἑαυτοῦ καταλαβεῖν ἑτέρῳ μηδενὶ χρησάμενοι λογισμῷ συνεργῷ πρὸς τὴν θέαν , ἐν ὁσίοις καὶ γνησίοις θεραπευταῖς καὶ θεοφιλέσιν ὡς ἀληθῶς ἀναγραφέσθωσαν .
τούτων ἐστὶν ὁ Χαλδαϊστὶ μὲν προσαγορευόμενος Ἰσραήλ , Ἑλληνιστὶ δὲ ὁρῶν θεόν , οὐχ οἷός ἐστιν ὁ θεός  τοῦτο γὰρ ἀμήχανον , ὡς ἔφην  , ἀλλ ὅτι ἔστιν , οὐ παρ  ἑτέρου τινὸς μαθών , οὐχὶ τῶν κατὰ γῆν , οὐχὶ τῶν κατ οὐρανόν , οὐχὶ τῶν ὅσα στοιχεῖα ἢ συγκρίματα θνητά τε αὖ καὶ ἀθάνατα , ἀλλὰ παρ  αὐτοῦ μόνου μετακληθεὶς τὴν ἰδίαν ὕπαρξιν ἀναφῆναι θελήσαντος ἱκέτῃ 0 1 2 .
πῶς δ ἡ προσβολὴ γέγονεν , ἄξιον διά τινος εἰκόνος ἰδεῖν 0 .
τὸν αἰσθητὸν τοῦτον ἥλιον μὴ ἑτέρῳ τινὶ θεωροῦμεν ἢ ἡλίῳ 0 ;
τὰ δὲ ἄστρα μή τισιν ἄλλοις ἢ ἄστροις θεωροῦμεν ;
καὶ συνόλως τὸ φῶς ἆρ οὐ φωτὶ βλέπεται ;
τὸν αὐτὸν δὴ τρόπον καὶ ὁ θεὸς ἑαυτοῦ φέγγος ὢν δι αὐτοῦ μόνου θεωρεῖται , μηδενὸς ἄλλου συνεργοῦντος ἢ δυναμένου συνεργῆσαι πρὸς τὴν εἱλικρινῆ κατάληψιν τῆς ὑπάρξεως αὐτοῦ .
στοχασταὶ μὲν οὖν οἱ ἀπὸ τῶν γεγονότων τὸν ἀγένητον καὶ γεννητὴν τῶν ὅλων σπεύδοντες θεωρεῖν , ὅμοιόν τι δρῶντες τοῖς ἀπὸ δυάδος μονάδος φύσιν ἐρευνῶσι , δέον ἔμπαλιν ἀπὸ μονάδος  ἀρχὴ γὰρ αὕτη  δυάδα σκοπεῖν 0 ·
ἀλήθειαν δὲ μετίασιν οἱ τὸν θεὸν θεῷ φαντασιωθέντες , φωτὶ φῶς .
τὸ μὲν οὖν μέγιστον ἆθλον εἴρηται .
πρὸς δὲ τούτοις λαμβάνει βραβεῖον ὁ ἀσκητὴς λεχθῆναι μὲν οὐκ εὔφημον , νοηθῆναι δὲ ἄριστον ·
ὀνομάζεται δὲ τὸ βραβεῖον πλάτους νάρκη  Genes .
32 , 25  συμβολικῶς 0 ·
ἀλαζονεία μὲν γὰρ καὶ ὑπεροψία διὰ τοῦ πλάτους ἐμφαίνεται , χεομένης τῆς ψυχῆς ἄμετρον ἐφ ἃ μὴ δεῖ χύσιν , διὰ δὲ τῆς νάρκης μετεώρου καὶ πεφυσημένου πράγματος , οἰήσεως , συστολή 0 .
σύμφορον δὲ οὐδὲν οὕτως ὡς τὸ κεχαλασμένον καὶ ἀνειμένον τῶν ὁρμῶν ἀνακοπῆναί τε καὶ ναρκῆσαι παρεθὲν τοὺς πνευματικοὺς τόνους , ἵν ἡ τῶν παθῶν ἄμετρος ἰσχὺς ἐξασθενήσασα πλάτος ἐμπαράσχῃ ψυχῆς τῷ βελτίονι μέρει 0 .
προσεξεταστέον δὲ ὅτι καὶ οἰκειότατον ἑκάστῳ τῶν τριῶν ἀπενεμήθη τὸ ἆθλον .
τῷ μὲν γὰρ ἐκ διδασκαλίας τελειωθέντι πίστις , ἐπειδὴ τὸν μανθάνοντα πιστεῦσαι δεῖ τῷ διδάσκοντι περὶ ὧν ὑφηγεῖται 0 ·
δύσκολον γάρ , μᾶλλον δ ἀδύνατον ἀπιστοῦντα παιδεύεσθαι 0 .
τῷ δὲ κατ εὐμοιρίαν φύσεως ἐπ ἀρετὴν φθάσαντι χαρά 0 ·
χαρτὸν γὰρ ἡ εὐφυΐα καὶ τὰ φύσεως δῶρα 0 .
τῆς διανοίας εὐθιξίαις καὶ εὐσκόποις ἐπιβολαῖς προσγανουμένης , ἐν αἷς ἀπόνως εὑρίσκει τὰ ζητούμενα , καθάπερ ὑποβολέως ἔνδοθεν ὑπηχοῦντος 0 ·
ἡ γὰρ σύντομος τῶν ἀπορουμένων εὕρεσις χαρτόν 0 .
τῷ δὲ δι ἀσκήσεως περιποιησαμένῳ φρόνησιν ὅρασις 0 ·
μετὰ γὰρ τὸν ἐν νεότητι πρακτικὸν βίον ὁ ἐν γήρᾳ θεωρητικὸς βίος ἄριστος καὶ ἱερώτατος , ὃν οἷα κυβερνήτην παραπέμψας ἐπὶ πρύμναν ὁ θεὸς ἐνεχείρισε τοὺς οἴακας ὡς ἱκανῷ πηδαλιουχεῖν τὰ ἐπίγεια 0 ·
χωρὶς γὰρ θεωρίας ἐπιστημονικῆς οὐδὲν τῶν πραττομένων καλόν 0 .